Tänavune Tartu Rulluisumaraton sai sõidetud ropus  palavuses. Juba mitmendat päeva näitas kraadiklaas üle 30 kraadi, päike paistis läbi kerge vine lagipähe ja polnud tuuleõhkugi. Ja kui oligi, siis oli seegi liiga kuum. Olemine oli suhteliselt loid. Lühikese maa lõpetanud istusid punaste nägudega puude all varjus ja valasid endale vett pähe. Aga oludele vaatamata oli pika maa stardis rahvast umbes sama palju nagu alati, kui mitte rohkemgi.